BOSNA I HERCEGOVINA
REPUBLIKA SRPSKA 
OSNOVNI SUD U BIJELJINI 
ODJELJENJE U LOPARAMA 
Broj : 80 2 I 002759 22 I 
Lopare, 10.05.2023.godine 

Osnovni sud u Bijeljini-Odjeljenje u Loparama, sudija Semir Mehanović, u izvršnom postupku tražioca izvršenja Kremenović Milorada, sina Vidosava iz Jasike-Stanovi bb, Brčko Distrikt koga zastupa Nadežda Stevanović, advokat iz Bijeljine, Meše Selimovića 4/3 76300 Bijeljina, protiv izvršenika Mićanović Ilije, sina Živana iz Mrtvice bb,opština Lopare,  radi prinudne naplate novčanog potraživanja, v.s.p. 14.302,00 KM, po osnovu pravosnažne i izvršne presude Osnovnog suda u Bijeljini, odjeljenje u Loparama broj 80 2 P 002563 21 P od 29.11.2021.godine, van ročišta donio je dana  10.05.2023.godine, sljedeće:


Z A K LJ U ČAK
o drugoj prodaji nepokretnosti

1. Određuje se drugo ročište za javnu prodaju usmenim javnim nadmetanjem nekretnina označenih kao: 

· na nepokretnosti upisanim u listu nepokretnosi broj 183 k.o. Mrtvica na kojima je izvršenik upisan kao nosilac prava svojine sa dijelom 1/1;
· na suvlasničkom dijelu izvršenika na nepokretnosti upisanim u list nepokretnosti broj 18 k.o. Mrtvica na kome je izvršenik upisan kao nosilac prava susvojine sa dijelom 1/6.

2. [bookmark: _GoBack]   Ročište za prodaju nepokretnosti iz tačke 1. ovog zaključka održat će se u petak 23.06.2023. godine  u  12,00 časova, u zgradi Osnovnog suda u Bijeljini Odjeljenje u Loparama, soba broj 5, na koje se pozivaju tražilac izvršenja, izvršenik i zainteresovana lica kao kupci.

3.   Vrijednost nekretnina koje su predmet prodaje (stambeni i pomoćni objekti, poljoprivredno i šumsko zemljište i drvna masa) koje su  upisane u list nepokretnosti broj 183 k.o. Mrtvica na kojima je izvršenik upisan kao nosilac prava svojine sa dijelom 1/1 iznosi 86.459,20 KM. 

Vrijednost nekretnina koje su predmet prodaje koje su  upisane u list nepokretnosti broj 18 k.o. Mrtvica (nekategorisani put) na kojima je izvršenik upisan kao nosilac prava svojine sa dijelom 1/6 i to suvlasničkog dijela izvršenika iznosi 495,00 KM.

4.   Zainteresovana lica za kupovinu nepokretnosti iz tačke 1. mogu razgledati nepokretnost svakog radnog dana, počev od 01.06.2023.godine, u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti Sud će na zahtjev stranke, koji se može podnijeti 8 dana prije datuma održavanja ročišta,  donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

5. Na drugom ročištu za prodaju usmenim javnim nadmetanjem nepokretnost se ne može prodati ispod 1/3 utvrđene vrijednosti iz tačke 3.

6. Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 1/10 određene vrijednosti nekretnina, s tim što osiguranje ne može iznositi više od 10.000,00 KM. Prije početka nadmetanja ova lica su dužna Sudu predati dokaz da su osiguranje platili na  na račun posebnih namjena – Depozitni račun osnovnih sudova: žiro račun broj 562-099-8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 10670001 s pozivom na broj predmeta  0020552020. Ponuđačima čija ponuda nije prihvaćena, osim za tri najbolja ponuđača, vratiće se osiguranje odmah nakon zaključenja javnog nadmetanja. Ročište za javno nadmetanje održaće se i kad prisustvuje samo jedan ponuđač.

7.   Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponuje  prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču, koji treba da u roku od 30 dana od dana prijema ovog zaključka Sudu deponuje  prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača i dalje na četvrtog i dalje dok postoji ponuđača koji zadovoljavaju uslove prodaje.

8.    Shodno odredbi člana 75. st. 1. i 2. Zakona o izvršnom postupku, kupac preuzima služnosti i stvarne terete na predmetnoj nepokretnosti. 

9.    Troškovi poreza i takse u vezi s prodajom nepokretnosti plaća kupac.

10. Ovaj zaključak objaviće se na oglasnoj tabli Suda i na VEB stranici, a stranka može, o svom trošku, zaključak objaviti i u sredstvima javnog informiranja.


PRAVNA POUKA:
Protiv ovog zaključka nije dozvoljen pravni lijek.				 Sudija,
				                                                                                    
											     Semir Mehanović
                                                                                                                                           


